Eus darempredou ar Werchez Vari gant an Ebestel tennomp eur gentel. Bezomp evelti leun a zoujans e keñver Pastored an Iliz; ganto ha ganto hepken emañ ar wirionez ha ma sentomp outo ez omp sur da vale bepred war an hent mat.  Goulennomp diganti garani doun en hor chalon eur garantez virvidik evit ar re a gendalch war an douar labour an Ebestel : ar veleien, an eskibien, hon Tad Santel ar Pab; int eo a zalch en hon touez plas Hor Salver Jezuz-Krist.